**2023-жылга «Газпром Кыргызстан» Жоопкерчилиги чектелген коомунун жаратылыш газынын нормативдик жоготууларын бекитүү жөнүндө**

Кыргыз Республикасынын Салык Кодексинин 315-беренесинин
4-пунктун ишке ашыруу максатында, Кыргыз Республикасынын Өкмөтүнүн 2014-жылдын 15-сентябрындагы №530 «Кыргыз Республикасынын Өкмөтүнүн айрым ченем жаратуу ыйгарым укуктарын мамлекеттик органдарга жана жергиликтүү өз алдынча башкаруунун аткаруучу органдарына өткөрүп берүү жөнүндө» токтомунун 132 пунктуна, Кыргыз Республикасынын Өкмөтүнүн 2018-жылдын 31-июлундагы №358 токтому менен бекитилген Кыргыз Республикасынын газ тармагынын ишканаларында жаратылыш газынын нормативдик жоготууларынын ченемин эсептөө методикасына ылайык, **буйрук кылам:**

1. 2022-жылга «Газпром Кыргызстан» Жоопкерчилиги чектелген коомунун жаратылыш газына болгон нормативдик жоготуулары аталган буйруктун тиркемесине ылайык бекитилсин.

2. Кыргыз Республикасынын Өкмөтүнүн 2010-жылдын
26-февралындагы №117 «Кыргыз Республикасынын ченемдик укуктук актыларын расмий жарыялоо булактары жөнүндө» токтомуна ылайык Кыргыз Республикасынын Энергетика министрлигинин маалымат катчысы аталган буйрукту жарыяласын.

3. Кыргыз Республикасынын Энергетика министрлигинин Укуктук камсыздоо бөлүмүнө:

- расмий жарыяланган убакыттан тартып үч жумушчу күндүн ичинде аталган буйруктун көчүрмөсү Ченемдик укуктук актыларды Мамлекеттик реестрге киргизүү үчүн Кыргыз Республикасынын Юстиция министрлигине жөнөтүлсүн;

- күчүнө кирген убакыттан тартып үч жумушчу күндүн ичинде Кыргыз Республикасынын Министрлер Кабинетине маалымат үчүн жөнөтүлсүн.

4. Аталган буйрук расмий жарыяланган күндөн тартып 10 күн өткөндөн кийин күчүнө кирет.

**Министр Т.О. Ибраев**

Кыргыз Республикасынын

Энергетика министрлигинин

буйругунун тиркемеси

 «\_\_» \_\_\_\_\_\_ 2023-жыл №\_\_\_

**2023-жылга «Газпром Кыргызстан»**

**Жоопкерчилиги чектелген коомунун жаратылыш газынын нормативдик жоготуулары**

|  |  |
| --- | --- |
| **Жоготуулардын аталышы** | **2023-жыл** |
| Газ түтүктөрүндөгү жаратылыш газынын жоготуулары | Бөлүштүрүү үчүн «Газпром Кыргызстан» ЖЧКсынын газ транспорттоо жана газ бөлүштүрүү тутумдарына келген жаратылыш газынын көлөмүнөн **8,9%ы**  |